DJEČJI VRTIĆ RADOST LUDBREG
KLASA:601-02/19-01/03
URBROJ:2186-18-13-01-1-19-1
Ludbreg, 5.rujna,2019.

Na temelju članka 21.Zakona o predškolskom odgoju i obrazovanju (NN 10/97,107/07,97/13), te članka 38.Statuta Dječjeg vrtića Radost Ludbreg, V.d.ravnateljice vrtića podnosi:

GODIŠNJE IZVJEŠĆE O RADU DJEČJEG VRTIĆA RADOST LUDBREG
ZA PEDAGOŠKU GODINU 2018./2019.


Županija: Varaždinska
Predškolska ustanova: Dječji vrtić Radost Ludbreg
Adresa: Augusta Šenoe 4
Broj telefona/fax: 042 810 633
E-mail:djecji.vrtic.radost.ludbreg@vz.t-com.hr


[image: ]
SADRŽAJ:
· Ustrojstvo rada
· Materijalni uvjeti rada
· Njega i skrb za tjelesni rast i zdravlje djece
· Odgojno –obrazovni rad
· Stručno usavršavanje
· Suradnja s roditeljima
· Suradnja s društvenim čimbenicima
· Vrednovanje programa






















 USTROJSTVO RADA

	Dječji vrtić Radost Ludbreg kao javna  ustanova koja provodi i organizira programe odgoja, obrazovanja, zdravstvene zaštite, prehrane i socijalne skrbi za djecu od navršenih godinu dana do polaska u školu. Tijekom protekle pedagoške godine 2018./2019.realizirao je programe u skladu s razvojnim osobinama i potrebama  djece , te socijalnim, vjerskim i drugim potrebama obitelji djece polaznika vrića, a na temelju Zakona o predškolskom odgoju, Državno pedagoških standarda, Programskog usmjerenja odgoja i obarazovanja djece predškolske dobi, Nacionalnog kurikuluma za predškolski odgoj, te Odlukama Gradskog vijeća, Upravnog vijeća, Statutu i Pravilnicima vrtića.	Redoviti program organiziran je u pet odgojnih skupina  u trajanju od 10 sati,  u petodnevnom radnom tjednu. Radno vrijeme vrtića je od 5,00 do 17,00 sati u jasličkim i vrtićkim odgojnim skupinama. Program predškole organiziran je u popodnevnim satima, po tri sata dnevno u razdoblju od Listopada do Svibnja.
U pedagošku 2018./2019..godinu na svim programima bilo je upisano 172 djece, a na desetsatnom do 150.  Broj upisane djece varirao je ovisno o trajanju kraćih programa, zaposlenosti roditelja, bolestima djece, rodiljnim dopustima majki, te ispisima zbog preseljenja, polaska u školu ili nekog drugog razloga.Najveći broj upisane djece bio je od Ožujka do Lipnja, kada smo upisali 8 nove djece s liste čekanja zbog završetka roditeljskog dopusta.  Zbog polaska u školu ispisano je 37 djece, a odgodu je zatražilo 5 djece, koja će nastaviti polaziti vrtićki program.
Broj djece u skupinama veći je od broja propisanog Državno pedagoškim standardima kako bi unatoč niskoj ekonomskoj cijeni (koja sukladno članku 42.DPS-a ne pokriva sve troškove smještaja djece u vrtiću, mogli zadovoljiti osnovne potrebe djece, zaposlenika, te ostale tehničke, higijenske i prehrambene norme, ali odgode polaska u školu sedmero djece školskih obveznika rođenih u 2. I 3.mjesecu na zahtjev roditelja što nam je znatno otežalo rad u starijoj skupini.
Uz primarni program roditelji su za svoje dijete mogli odabrati i kraće programe 
Tablica: Kraći  programi
	NAZIV PROGRAMA
	BROJ DJECE NA PROGRAMU
	VODITELJ PROGRAMA
	TRAJANJE

	KRAĆI PROGRAM PREDŠKOLE
	30
	SUZANA GALAUER
odgojiteljica
	Od Listopada do Svibnja 
Od 15,30 do 18,30 sati

	MALI VJERONAUK
	60
	SPOMENKA  MAJCEN
MAJA DENAČIĆ 
Odgojiteljice s kanonskim mandatom
	1x tjedno /dvije skupine

	NJEMAČKI JEZIK
	70
	EDITH NOVOTA-odgojiteljica- verificirani program
	2xtjedno /dvije skupine

	ENGLESKI JEZIK
	70
	SUZANA GALAUER-odgojiteljica-verificirani program
	2xtjedno/dvije skupine

Tablica: Ustrojstvo rada zaposlenih i broj djece po skupinama

	SKUPINA
	BROJ DJECE
	ODGOJITELJI
	STR.
SPREMA
	       ZAMJENE

	
jaslice 1
(1-2g)
	15-20
	MIRJANA VIDA MURAT
JELENA LAZANEO STANČIN
KRISTINA ŠVOGER
	VŠS –odgojitelji
	


Treći odgojitelj Kristina Švoger i njegovatelj zbog velikog broja djece

	Jaslice 2
(2-3,5)
	26
	MAJA DENAČIĆ
RENATA ŠPIKIĆ
	VŠS-odgojitelji
	


	Mlađa
(3,5-4,5)
	30
	EDITH NOVOTA
VESNA MAKAR
	VŠS –odgojitelj,
VŠS odgojitelj
	



	Srednja
(4,5-5,5)

	33
	PILJAK JASENKA
VIRAG LJILJANKA
	VŠS odgojitelji
	Zamjena za bolovanje
Kristina Švoger

	Starija
5,5-polas. u šk.
	42
	HRASTIĆ VESNA
MATIJEVIĆ ZRINKA
MAJCEN SPOMENKA
	VŠS odgojitelji i
 medicinska sestra
	Treći odgojitelj zbog velikog broja djece i zamjena za bolovanja

	PROGRAM PREDŠKOLE 
	SUZANA GALAUER

	UKUPNO
	140-150
	13
	
	

	STRUČNO USAVRŠAVANJE PSIHOLOGA
	MIKLOŠIĆ IVONA



Tablica: ustrojstvo rada ostalih zaposlenih
	TEH.
OSOBLJE
	BROJ ZAPOSLENIH
	IME PREZIME
	STR.SPREMA
	ZAMJENE

	Ravnatelj
	1
	Zvjezdana Jadanić
	VŠS-odgojitelj
	

	Admin.rač.tajnik
	1
	Ljerka Rukelj
	SSS
	

	Gl.kuharica
	1
	Đurđica Jovanović
	SSS
	

	Pom.kuharica
	1
	Senka Kukec
	SSS
	

	Čistačica
	1
	Slavica Medjimurec
	SSS
	Zamjena Kristina Vrbanić

	UKUPNO
	5

MATERIJALNI  UVJETI  RADA
	Financijski plan vrtića izrađen je na osnovi ekonomske cijene od 1.300,00kn, te sredstava MZO-a za predškolu i djecu romske nacionalne manjine i Grada za program predškole.
Sukladno financijskom planu periodično se prema potrebama odgojitelja nabavljao likovni materijal, potrošni i didaktički materijal, te se nabivljala stručna literatura i slikovnice, a dio materijala odgojitelji su pribavili u suradnji s roditeljima.Nabavljeno je ponešto nove krupne didaktike za opremu nove skupine formirane u novouređenoj maloj dvorani za vježbanje do preseljenja u novi dio objekta po završetku radova.
Redovito su vršeni periodički pregledi ispravnosti kućanskih aparata, protupožarni  i sanitarni pregledi, mikrobiološke kontrole hrane , vode i radnika.
Potpisivanjem Kolektivnog ugovora povećeli su se izdaci za plaće i ostala materijalna prava koja proizlaze iz ugovora što smanjuje mogućnost ulaganja u didaktiku, no za novi dio vrtića birala se didaktika koju će moći koristiti sve skupine, pa se nabavljalo samo nužno. 
Tijekom godine provodila su se tri projekta koji su još u tijeku.
[bookmark: _GoBack]Jedan je vezan uz mjere Ministarstva demografije kojim je Grad prijavio naš vrtić kako bi uredili dvorište i uredili prostor male dvorane za vježbanje, u iznosu od  429.567,825kn koji je provodio Grad, a drugi je dogradnja vrtića s ciljem proširivanja smještajnih kapaciteta i zadovoljavanja Pedagoških standarda u vrijednosti od  3.mil.kuna koji uz veliku pomoć Grada provodi vrtić.
Treći projekt odnosi se na ERASMUS pod nazivom „Eko gardens i our kindergartens“ kroz koji smo za provedbu  u prvoj fazi dobili 100.000,00kn za uređenje povišenih gredica, nabavku kompostera, čizmica i kišnih kabanica za 100 djece, te sitnih potrepština koje će nam koristiti u provođenju  aktivnosti te putovanjima u vrtiće u Makedoniju i Bugarsku.
 Nabavka vršila sukladno financijskom planu, a sukladno financijskim kontrolama i ostvarenim prihodima.
NJEGA I  SKRB ZA TJELESNI RAST I ZDRAVLJE DJECE
Prilikom upisa u Vrtić roditelji su obavili predupisne preglede djece, te redovito procjepljivali djecu prema kalendaru cijepljenja. O izostancima djece zbog zdravstvenih razolaga dostavljali su liječničke potvrde. Odgojitelji i medicinska sestra pratili su zdravstveno stanje i razvoj djece, te o svojim zapažanjima u slučaju potrebe obavještavali roditelje.Izvršena su antropometrijska mjerenja u svim skupinama, te ostala vrednovanja vezana uz razvoijne karakteristike djece i dostavljena roditeljima na uvid. Troje djece je s posebnim potrebama od toga jedno s medicinskom dokumentacijom i dvoje u postupku dobivanja medicinske dokumentacije.
Tijekom cijele godine nabavljale su se zdrave i kavalitetne namirnice,te su kreirani raznoliki i maštoviti jelovnici koji su prema broju obroka i kalorijskoj vrijednosti usklađeni s Prehrambenim standardima djece predškolske dobi.
Priprema obroka, preuzimanje namirnica, posluživanje hrane, te čišćenje i kontrole provode se sukladno HACAP sustavu od 2009.godine. 

 Redovito su od strane ZZJZ-a uzimani uzorci hrane, vode i brisevi ruku zaposlenih u kuhinji, a zaposlenici su obavljali sanitarne preglede i tečaj higijenskog minimuma., te su provođene preventivne mjere deratizacije i dezinfekcije.
Svakodnevna dezinfekcija ruku i igračaka vrši se  dezinfekcijskim sredstvom Dezderman S koji nije štetan za dječju kožu i koristi se za dezinfekciju ruku u kirurgiji, dok se ostale površine deznficiraju s BC-desom i Izosanom. U prostorima za prematanje i kuhinji postavljeni su dozatori za dezinfekciju ruku radnika kako bi zaštita bila još efikasnija.
Evidencijom pobola djece utvrđeno je da su najviše bolovala djeca jasličke dobi i to uglavnom od  respiratornih bolesti i bolesti probavnog trakta. Roditelji se ne pridržavaju savjeta liječnika o prehrani za vrijeme viroze ili ne ostave dijete kod kuće dovoljno dugo da potpuno ozdravi već ga ranije dovedu ponovo u vrtić što rezultira povratkom bolesti, tako da se bolest često javlja kod iste djece nekoliko puta.
Nalazi inspekcija bili su uredni, a tijekom godine nije bilo ozljeda koje bi zahtijevale hitnu liječničku intervenciju.
Medicinska sestra kroz zdravstveni odgoj zaposlenih i roditelja,  kontinuirano nas upozorava i podsjeća na pravila higijene u skupinama i postupanja prilikom pojave bolesti.
Tijekom ljetnih mjeseci djeca su boravila vani u jutarnjim satima, uz dostupnost vode,  a sve sobe dnevnog boravka djece opremljene su klima uređajima kako bi boravak u vrtiću bio ugodan i u skladu sa zaštitom zdravlja djece, te Protokolom o postupanju i preporukama za zaštitu djece od vrućine.

ODGOJNO OBRAZOVNI RAD

Odgojitelji su sukladno Godišnjem planu i programu vrtića izradili svoje godišnje, tromjesečne, tjedne i dnevne planove aktivnosti, te ih realizirali s ciljem zadovoljavanja dječjih potreba, interesa i što kvalitenijeg i poticajnijeg razvoja djeteta. Aktivnosti su pratile razvojne karakteristike djece i omogućavale poticajno okruženje za razvoj djeteta u cjelini. Tematski su odgojitelji pratili blagdane i praznike, godišnja doba i plodove koji dozrijevaju, vremenske karakteristike, odjeću i obuću, poslove koje ljudi obavljaju. Svaka skupina je uz aktivnosti godišnjeg plana vrtića i skupine realizirala zadaće Sigurnosno zaštitnog programa, programa prometnog odgoja, te aktivnosti koje su kroz stručno usavršavanje intenzivnije istražile i ponudile djeci s ciljem pojačanog razvoja.
U jasličkim skupinama naglasak je bio na aktivnostima za razvoj proprioceptivnog sustava kod djece, odvikavanju od pelena, te razvoju krupne i fine motorike i motoričkog razvoja, te govornim aktivnostima kroz  mini projekte Uloga slikovnice u razviju govora, te važnosti lutke u razvoju govora kroz projekt  Lutka u funkciji odgoja. U mlađoj skupini naglasak je bio na aktivnostima za razvoj početnih matematičkih pojmova, brojenja i utvrđivanju prepoznavanja boja, te relacija, te ekološkim aktivnostima koje su se provodile kroz ERASMUS projekt Ekogardens in our kindergartens.  U srednjoj skupini intenzivnije se radilo na motoričkom razvoju, odnosno na pojačanom tjelesnom odgoju kako bi unatoč nedostatku dvorane i većem broju djece potaknuli djecu da se više kreću i vježbaju, te na aktivnostima male STEM geometrije u svakodnevnim situacijama kako bi djeci približili dio matematike kroz igru. U starijoj skupini naglasak je bio na običajima i tradiciji, te kulturnoj baštini  našega kraja koja je zahtijevala i pojačanu suradnju s okolnim  udrugama i ustanovama,prometnoj kulturi malih sudionika u prometu,  ali i istraživačkom učenju, STEM aktivnostima iz područja fizike kroz pokuse, iz područja vode, topline, zraka, magnetizma, svjetlosti, zvuka i titranja, sile i tlaka, te topline. Sve navedene teme bile su popraćene recitacijama, pjesmicama i pričama kako bi usvajanje i proširivanje novih sadržaja bilo što veselije i zanimljivije. Sudjelovali smo u  EU projektu „O okolišu se pobrini i otpad zbrini“ . Odgojitelji su tijek aktivnosti konkretizirali u svojoj pedagoškoj dokumentaciji i arhivirali kroz mape aktivnosti skupine koje sadrže foto dokumentaciju i radove djece.
Tijekom godine realizirana su dva izleta jedan kroz Zagorje, te posjet etno selu Kumrovec s radionicama od zrna do pogače, kojim smo željeli   djeci predočiti staru kuću pokritu slamom, stari mlin s vodenicom, mnoštvo starog alata i medičarski obrt s mnoštvo licitara i medenjaka, te starih igara koje su djeca igrala u nedostatku igračaka , te nastanak kruha od zrna do pečenja. Drugi izlet bio je posjet Parku znanosti kao nastavak našeg projekta STEM aktivnosti, gdje su djeca mogla vidjeti naše male istraživačke aktivnosti u velikom formatu uz voditelje koji su djeci na primjeren i zabavan način pokušali približiti znanost.
Proslavili smo 53.rođendan vrtića u vrtiću s djecom kroz igre, natjecanja i likovne radionice.
Ono što je obilježilo odgojno- borazovni rad protekle godine je mnoštvo suradnje s vanjskim čimbenicima, posjeta i radionica u našem vrtiću, bili smo dio europskih projekata na temu ekologije, te kreativan i maštovit rad odgojitelja s odličnom suradnjom roditelja.

STRUČNO USAVRŠAVANJE

Prema planu stručnog usavršavanja na nivou ustanove realizirane su slijedeće teme:
1. STEM –znanost u vrtiću –fizika
2. STEM –geometrija u vrtiću
3. Ekološki odgoj
4. Uloga slikovnice u razvoju govora
5. Lutka u funkciji odgoja
Na prezentacijama tema stručnog usavršavanja sudjelovali svu svi odgojitelji, a STEM aktivnosti posebno smo prezentirali našim partnerima u sklopu ERASMUS projekta kao mogućnost nastavka suradnje između dječjih vrtića Makedonije i Bugarske na tu temu.
Odgojitelji su sudjelovali na stručnom skupu „Europski kurikulum za razvoj otpornosti djece“ održanom u Dječjem vrtiću Potočić Jalžabet, na kojem je na vrlo zanimljiv način prezentirana potreba razvoja otpornosti kod djece, te načini koji mogu pomoći djetetu da se lakše nose sa stresom, neuspjehom, novim članom u obitelji, odbacivanjem i sl.
Mentorica  psihologinja Eleonora Glavina iz Čakovca našoj pripravnici psihologinji održala je stručno usavršavanje za odgojitelje na temu jačanja međusobne suradnje i povjerenja, a pri kraju pripravništva, naša psihologinja je pripremila susret s odgojiteljima kao oglodni sat.

SURADNJA S RODITELJIMA

Roditelji su prilikom upisa imali mogućnost razgledati vrtić i biti u skupini najmanje tjedan dana, a po želji i više. Odazivali su se na roditeljske sastanke i pozive na suradnju. Pratili su nas na našim nastupima, donosi li nam reciklažni materijal kojeg smo sakupljali za pojedine aktivnosti. Interesirali su se za aktivnosti koje provodimo i organizaciju rad i skupina. Zajednički smo donosili odluke o izletima, načinu rada i prelascima djece u skupine. Roditelji su se uključivali u naše radionice, pomagali nam oko organizacije završne priredbe, postave razglasa za prezentaciju projekta, pratili nas na svim našim javnim nastupima. Ono čime nismo zadovoljni je suradnja oko brige za zdravlje djece, uglavnom zbog povratka na posao, ne zbog namjernog nemara što rezultira čestim povratkom bolesti koja stalno cirkulira i to uglavnom kod djece jasličke dobi koja su i inače nježnija i sklona bolestima.

SURADNJA S DRUŠTVENIM ČIMBENICIMA

Dječji vrtić je protekle  pedagoške godine surađivao s nadležnim ministarstvom, Gradom Ludbregom i stručnim službama,  Područnim uredom za prosvjetu, Zagrebačkom bankom, Međugeneracijskim centrom, Udrugom umirovljenika, Knjižnicom i čitaonicom Mladen Kerstner Ludbreg, Policijskom postajom Ludbreg, Turističkom zajednicom Ludbreg ,  Udrugom ludbreških mažoretkinja, Udrugom žena s centra svijeta, gđom. , Centrom za kulturu i informiranje Dragutin Novak Ludbreg, Radio Ludbregom, Županijskim olimpijskim odborom Varaždin, Udrugom Sunce, HAK-om, Osnovnom školom Ludbreg, Vatrogasnom postajom Ludbreg, Pčelarskim društvom Ludbreg

VREDNOVANJE PROGRAMA

Tijekom cijele godine pratili smo rast i razvoj djece, sukladno karakteristikama optimalnog razvoja predškolke djece. Odgojitelji su u skupinama provodili antropometrijska mjerenja, kako bi ukazali roditeljima na osnovu realnih činjenica jeli dijete pretilo ili podhranjeno.
Odgojitelji su ispunjavali evaluacijske liste koje je pripremila naša psihologinja pripravnica, nakon kojih smo zajednički donijeli odluku o načinu rada s djecom iznad i ispod prosjeka. Obavljeni su i individualni razgovori s roditeljima čijoj djeci je potrebna pomoć stručnjaka. Napravljena su  individualna  testiranja s dejcom prije polaska u školu na osnovu  RTČ testova.
Na kraju pedagoške godine mislim da s mnogo stvari možemo biti zadovoljni :po prvi puta nakon dvadesetak godina potpisan je Kolektivni ugovor kojim su radnici dobili veće plaće i uskladili se sa zakonom, po prvi puta smo sudjelovali u europskim projektima i putovali u druge zemlje, po prvi puta smo imali psihologinju kao stručnog suradnika u vrtiću na puno radno vrijeme. Mnogo je toga uređeno, osobito smo sretni  što je nakon mnogo godina uloženo u uređenje igrališta. Mnogo smo svi zajedno uložili truda da brinemo o više djece nego što smo ikada imali, da radimo dodatne aktivnosti kako bi naši projekti bili na zadovoljavajućoj razini kod razmjene iskustva s drugim zemljama, ali smo se osnažili za nove aktivnosti i dobili samopouzdanje za nove projekte. 

